الله يصبر كم خويا مصطفی وان لله وانا اليه راجعون غادي نحكي ليك نفس الشي اللي وقع ليك هادا عام بالضبط مات ولد ختي حتی أنا والله بسبب التهاون الطبي الدري كان عندو عام ضربو البرد عادي المهم شافتو مو تزاد عليه الحال داتو المستشفی لي قريب ليها   في مدينه أبي الجعد مادارو معاه حتی أدنی مجهود قالو ليها غادي تديه المستشفی المحلي ديال خريبكه  وكل ماداز الوقت والمسافه ودري كايتزاد عليه الحال كتجري معاه غير مو بحكم باه ماكاينش دبرات علی سياره الاسعاف داتو خريبكه منين وصلاتو دارو ليه سيروم و شويا ديال الاكسجين حيت الدري بدا كايتخنق و حطوه ومشاو كايشاتيو في تلفون منين قالت ليهم فين طبيب ديال دراري الصغار قالو ليها مكاينش دابا غجا غادي يجي مشات كتجري عند الطبيب مول المصلحه ديمومه  قاليها خلي دري حتی يجي طبيب غدا الی صبح حي غير سمعات هي يصبح حي ولا لا قالت ليهم عطيوني دري نديوه كلينيك داتو كلينيك شيخ زايد دخلاتو حتی هما دارو ليه أكسجين و قالو ليها دري خاصنا ندخلوه المستعجلات ضروري ولكن خاصك تعطينا شي شيك ولا شي مبلغ ديال كليون ونصف ندخلوه وهنا دخلت أنا الخط من بعد ما اتاصلات بيا تستنجد و طلباتني قالتليا جيب شيك وجي عندي كلينيك انا بعيد بشي  والوقت كيدوز والدري كايتزاد عليه الحال خديت الشيك ومشيت فاش وصلت مع ديك  استدعاتني الطبيبه قالتلي واش انت خالو اي جايب الشيك دخلا تني عندها البيرو، من بعد مابان ليها دري عيا بزاف قالت ليا غادي نجيك نيشان دري عيان بزاف ويلا دخلناه المستعجلات واحتاجينا التنفس الاصطناعي معندناش ديال الدراري الصغار وديك الساعه مايبقاش ليك الحال باش تديه الكازا ويلا مات عندنا غادي تعركو باش تخرجوه اللهم سير جيب سياره الاسعاف وديه موريزكو كازا ولكن باش يقبلوه لينا صحاب كازا لابج خاص تكون عندنا وحد الورقه ديال التحويل من المدينه لي رسلاتنا فيها الموتيف وعلاش زعما رسلونا عندهوم وهد الورقه مايمكنش يعطيها ليك كلينيك خاص يعطيها ليك مستشفی عمومي اضطرينا باش نرجعو المستشفی المحلي ديال خريبكه مشينا تاني جبنا سياره الاسعاف من مالنا الخاص ورجعنا المستشفي  مستشفی في حاله يرثی لها في عاصمه الفوسفاط قلنا ليهم اودي راه دري عيان بزاف ديرو ليه شي حاجه غير يتنفس راه مخنوق طبيب كايهدر معيا بالنفخه قاليا أجي نوريك وراني واحد الورقه سنات فيها مو منين بغات تجيه كلينيك علی أساس انها ماتبقاش ترجعو قالك علاش تديه كلينيك ودابا مرجعاه لينا و أنا بحكم شفت الدري كايموت بين يدينا ساعفت معاه وكنقوليه راه الكبده وتخلعات عليه فاش قلتو ليها الی صبح حي يشوفو الطبيب غي دير شي حاجه ومسحها فينا، كل ما هضرت معاه زوين كل ما زاد هو دكني بالهضره وصلنا الغوات عايطو علی صحاب الأمن بديت كنغوت عليهم تماك قلت ليهم عطيونا غير سياره الاسعاف والورقه ديال التحويل الی كازا مابغاوش يعطيوني السياره قالو ليا كانعطيوها غير لعيالات والدات الورق مابغا يعطيها ليا غير بالغوات ومابغاش يدير فيها الموتيف والسبب علاش راسليني مشيت كريت سياره الاسعاف ب   مشينا الكازا حوالي  وصلنا موريزكو بداو علينا بالسبان والمعيور قالو لينا كتخليو بنادم حتی كايقرب يموت عاد كتبداو جايبينو وحنی بطبيعه الحال في واحد الحاله مايمكنش نبداو نشرحو ليها المسار كامل لي دزنا منو حتی وصلنا لعندهم خلصنا داك الصندوق والمسائل دخلوه المستعجلات واحد الساعه هاكاك خرجات عندنا الطبيبه قالت لينا دري راه دخلناه يقدر يبقی عايش يقدر يولي لباس المهم غير سيرو حتی الغدا مع  وجي باه ومو فقط يشوفوه مشينا وصلات  جينا اناوالأخت ديالي بحكم باه مكاينش لقيناه في الغرفه كنشوفوه غير من الزاج وديرين ليه التنفس الاصطناعي و كتره تيوات تسنينا الطبيبه حتی جات قالت لينا شريو شي لعيبات شريناهم قالت لينا المهم الدري محن بزاف الميكوب طلع ليه من الحنجره مشا لي للراس ودابا غادي تؤبقاو تجي تسولو عليه وتشوفوه هاكا من الزاج ويكون خير داك الشي لي درنا لمده يومين بدا كايدخلنا الشك واحد من العائله كايعرف شي الطبيب متقاعد من نفس المستشفی استاشرو في هاد المسأله قالينا انا غادي نجي ندخل ونسول ليكم فاش جا سول شي حد كايعرفو مزان قاليه الدري راه ميت 
 واش شادينو باش يحسبو الليالي واش يلاه مات واش واش واش الله أعلم المهم أنا لصقت مع واحد الشجره وبقيت كنبكي وكنقول حسبي الله ونعم الوكيل